CELEX: 32022R0163
Language: lv
Date: 2022-02-07 00:00:00
Title: Komisijas Īstenošanas regula (ES) 2022/163 (2022. gada 7. februāris), ar ko nosaka noteikumus par Eiropas Parlamenta un Padomes Regulas (ES) 2018/858 piemērošanu attiecībā uz transportlīdzekļu, sistēmu, sastāvdaļu un atsevišķu tehnisku vienību tirgus uzraudzības funkcionālajām prasībām

8.2.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 27/1
               
            
         KOMISIJAS ĪSTENOŠANAS REGULA (ES) 2022/163
         (2022. gada 7. februāris),
         ar ko nosaka noteikumus par Eiropas Parlamenta un Padomes Regulas (ES) 2018/858 piemērošanu attiecībā uz transportlīdzekļu, sistēmu, sastāvdaļu un atsevišķu tehnisku vienību tirgus uzraudzības funkcionālajām prasībām
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2018/858 (2018. gada 30. maijs) par mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanu un tirgus uzraudzību un ar ko groza Regulas (EK) Nr. 715/2007 un (EK) Nr. 595/2009 un atceļ Direktīvu 2007/46/EK (1), un jo īpaši tās 8. panta 15. punktu, 9. panta 5. punktu un 13. panta 10. punktu,
         tā kā:
         
                     (1)
                  
                  
                     Saskaņā ar Regulas (ES) 2018/858 8. panta 15. punktu Komisija ir pilnvarota noteikt vienotus kritērijus adekvāta tādu atbilstības verifikācijas pārbaužu mēroga noteikšanai, kas tirgus uzraudzības iestādēm attiecībā uz transportlīdzekļiem, sistēmām, sastāvdaļām un atsevišķām tehniskām vienībām jāveic saskaņā ar minētās regulas 8. panta 1. punktu. Komisija ir arī pilnvarota noteikt vienotus kritērijus attiecībā uz to, kādā formātā dalībvalstīm Izpildes informācijas apmaiņas forumam (“Forums”) saskaņā ar Regulas (ES) 2018/858 8. panta 6. punktu jāiesniedz pārskats par plānotajām tirgus uzraudzības kontrolēm. Turklāt Komisija ir pilnvarota noteikt vienotus kritērijus attiecībā uz to, kādā formātā dalībvalstīm saskaņā ar minētās regulas 8. panta 7. punktu Forumam jāiesniedz atbilstības verifikācijas pārbaužu konstatējumiem veltītais ziņojums.
                  
               
                     (2)
                  
                  
                     Lai nodrošinātu stabilu atbilstības izpildes mehānismu un tirgus uzraudzības iestādēm attiecībā uz transportlīdzekļu sistēmu, sastāvdaļu un atsevišķu tehnisko vienību atlasi testiem nodrošinātu vienotas prasības, būtu jānosaka adekvāta atbilstības verifikācijas pārbaužu mēroga noteikšanas kritēriji. Tā kā katrā dalībvalstī transportlīdzekļu, reģistrēto transportlīdzekļu vai sūdzību skaits atšķiras, un tāpēc atbilstības verifikācijas pārbaudes vienādi piemērot nav iespējams, ir svarīgi, lai šie kritēriji aptvertu dažādus elementus, ko var izmantot saskaņā ar attiecīgās dalībvalsts īpatnībām. Par katru dalībvalsti šiem kritērijiem būtu jāietver dokumentu pārbaužu biežums, reģistrēto transportlīdzekļu skaits un veikto testu skaits.
                  
               
                     (3)
                  
                  
                     Lai atvieglotu dalībvalstu veikto tirgus uzraudzības kontroļu ikgadējo plānošanu un nodrošinātu, ka to konstatējumi pēc atbilstības verifikācijas pārbaudēm tiek paziņoti vienādi, formātam, kas dalībvalstīm jāizmanto, kad tās Forumam iesniedz visaptverošu pārskatu par Regulas (ES) 2018/858 8. panta 6. punktā minētajām plānotajām tirgus uzraudzības kontrolēm un ziņojumu par atbilstības verifikācijas pārbaužu konstatējumiem, kas minēts minētās regulas 8. panta 7. punktā, ir jānosaka vienoti kritēriji. Plānoto tirgus uzraudzības kontroļu pārskata formātā būtu jāiekļauj informācija par tām transportlīdzekļu sistēmām, sastāvdaļām un atsevišķajām tehniskajām vienībām, kas ir testētas, pārbaudītajiem attiecīgajiem normatīvajiem aktiem un testu plānošanu. Atbilstības verifikācijas pārbaužu konstatējumiem veltītā ziņojuma formātā būtu jāiekļauj informācija par ieviestajiem riska novērtēšanas principiem un veikto darbību analīzi.
                  
               
                     (4)
                  
                  
                     Saskaņā ar Regulas (ES) 2018/858 9. panta 5. punktu ir jāprecizē dati, kas ražotājiem atbilstības verifikācijas nolūkā bez maksas jādara pieejami Komisijai.
                  
               
                     (5)
                  
                  
                     Saskaņā ar Regulas (ES) 2018/858 13. panta 10. punkta otro daļu ir jāprecizē dati, kas ražotājiem saskaņā ar minētā punkta pirmo daļu trešām personām jādara pieejami bez maksas, lai šādas trešās personas varētu testēt iespējamu neatbilstību.
                  
               
                     (6)
                  
                  
                     Saskaņā ar Regulas (ES) 2018/858 13. panta 10. punkta otro daļu ir jāprecizē prasības, kas trešām personām jāizpilda, lai pierādītu savas likumīgās intereses sabiedriskās drošības vai vides aizsardzības jomā, kā arī adekvātu testēšanas iekārtu izmantošanu un lai garantētu, ka to organizācija un darbība ir pilnīgi objektīva un neatkarīga.
                  
               
                     (7)
                  
                  
                     Lai nodrošinātu, ka trešās personas spēj atbilstības verifikācijas veikt saskaņā ar prasībām, kas noteiktas Regulas (ES) 2018/858 II pielikumā uzskaitītajos normatīvajos aktos, to testēšanas ziņojumiem būtu jāatbilst Komisijas Īstenošanas regulā (ES) 2020/683 (2) noteiktajam formātam un jāatbilst prasībām attiecībā uz testēšanas iestāžu kompetenci un kvalitāti.
                  
               
                     (8)
                  
                  
                     Pasākumi, kas jāveic saskaņā ar Regulas (ES) 2018/858 8. panta 15. punkta, 9. panta 5. punkta un 13. panta 10. punkta normām, attiecas uz transportlīdzekļu, sistēmu, sastāvdaļu un atsevišķu tehnisku vienību atbilstības verifikāciju. Šie pasākumi ir būtiski saistīti ar to priekšmetu un kontekstu, kādā tie ir piemērojami. Tādēļ ir lietderīgi pieņemt šo regulu, pamatojoties uz visām trim normām, lai panāktu konsekventu atbilstības verifikāciju.
                  
               
                     (9)
                  
                  
                     Šajā regulā noteiktie pasākumi ir saskaņā ar atzinumu, ko sniegusi Tehniskā komiteja mehānisko transportlīdzekļu jautājumos (TCMV),
                  
               IR PIEŅĒMUSI ŠO REGULU.
         
            1. pants
            Kritēriji, pēc kuriem atbilstības verifikācijas pārbaudēm nosaka adekvāto mērogu
            Adekvātu mērogu atbilstības verifikācijas pārbaudēm, ko transportlīdzekļiem, sistēmām, sastāvdaļām un atsevišķām tehniskām vienībām veic tirgus uzraudzības iestādes, nosaka pēc šādiem kritērijiem:
            
                        a)
                     
                     
                        attiecīgajā dalībvalstī iepriekšējā gadā reģistrēto transportlīdzekļu un to sistēmu, sastāvdaļu un atsevišķu tehnisku vienību dokumentu pārbaužu biežuma;
                     
                  
                        b)
                     
                     
                        testu skaita gadā, ņemot vērā Regulas (ES) 2018/858 8. panta 2. un 3. punktā noteiktās prasības;
                     
                  
                        c)
                     
                     
                        Regulas (ES) 2018/858 II pielikumā uzskaitīto normatīvo aktu sarindojuma pēc bīstamībām, pamatojoties uz apdraudējuma risku un tā īstenošanās varbūtību;
                     
                  
                        d)
                     
                     
                        iepriekšējā gadā attiecīgajā dalībvalstī reģistrēto jauno transportlīdzekļu skaita, ar norādītu marku un komercnosaukumu;
                     
                  
                        e)
                     
                     
                        pamatotajām sūdzībām; pa transportlīdzekļa markām un komercnosaukumiem iepriekšējo trīs gadu laikā;
                     
                  
                        f)
                     
                     
                        informācijas, ar kuru Forumā apmainījušies iepriekšējo trīs gadu laikā;
                     
                  
                        g)
                     
                     
                        testēšanas rezultātiem, ko iepriekšējos trijos gados publicējušas trešās personas un kas atbilst 6. pantā noteiktajām prasībām;
                     
                  
                        h)
                     
                     
                        to testu procentuālās daļas, kas attiecināti uz reģistrēto transportlīdzekļu skaitu, un to testu procentuālās daļas, kas veikti paraugošanā pēc nejaušības principa.
                     
                  
         
            2. pants
            Plānoto tirgus uzraudzības kontroļu pārskata formāts
            Regulas (ES) 2018/858 8. panta 6. punktā minēto pārskatu par plānotajām tirgus uzraudzības kontrolēm Forumam iesniedz šīs regulas I pielikumā noteiktajā formātā.
         
         
            3. pants
            Atbilstības verifikācijas pārbaudēs gūto konstatējumu ziņojuma formāts
            Regulas (ES) 2018/858 8. panta 7. punktā minēto atbilstības verifikācijas pārbaudēs gūto konstatējumu ziņojumu Forumam iesniedz šīs regulas II pielikumā noteiktajā formātā.
         
         
            4. pants
            Dati, kas ražotājiem atbilstības verifikācijas vajadzībām jādara pieejami Komisijai
            Dati, kas ražotājiem jādara pieejami Komisijai, lai tā varētu veikt testus un pārbaudes saskaņā ar Regulas (ES) 2018/858 9. pantu, ietver:
            
                        a)
                     
                     
                        parametrus un iestatījumus, kas vajadzīgi, lai precīzi replicētu testa apstākļus, kuri bija spēkā tipa apstiprināšanas testēšanas laikā, arī visus testa ziņojumus, kas minēti Regulas (ES) 2018/858 30. pantā, un informāciju, kas attiecas uz testu un pārbaužu veikšanu, kuras prasītas saskaņā ar minēto Regulu (ES) 2018/858 un minētās regulas II pielikumā uzskaitītajiem normatīvajiem aktiem;
                     
                  
                        b)
                     
                     
                        paplašinātas dokumentācijas paketes, kas vajadzīgas saskaņā ar Regulas (ES) 2018/858 II pielikumā uzskaitītajiem normatīvajiem aktiem, arī informāciju par emisijas papildstratēģijām (AES, emisijas kontroles palīgstratēģijām) saskaņā ar Komisijas Regulas (ES) 2017/1151 (3) I pielikuma 3.a papildinājumu ;
                     
                  
                        c)
                     
                     
                        Regulas (ES) 2017/1151 II pielikuma 5.9. punktā aprakstīto transportlīdzekļu emisiju testēšanas pārredzamības paketi;
                     
                  
                        d)
                     
                     
                        katra testējamā transportlīdzekļa atbilstības sertifikāta kopiju;
                     
                  
                        e)
                     
                     
                        visu pārējo būtisko tehnisko informāciju, kas vajadzīga testu veikšanai.
                     
                  
         
            5. pants
            Dati, kas ražotājiem jādara pieejami trešām personām, lai varētu testēt iespējamu neatbilstību
            Dati, kas ražotājiem saskaņā ar Regulas (ES) 2018/858 13. panta 10. punktu jādara pieejami trešām personām, ietver:
            
                        a)
                     
                     
                        parametrus un iestatījumus, kas vajadzīgi, lai precīzi replicētu testa apstākļus, kuri bija spēkā tipa apstiprināšanas testēšanas laikā, arī visus testa ziņojumus, kas minēti Regulas (ES) 2018/858 30. pantā, un informāciju, kas attiecas uz testu un pārbaužu veikšanu, kuras prasītas saskaņā ar minēto Regulu (ES) 2018/858 un minētās regulas II pielikumā uzskaitītajiem normatīvajiem aktiem;
                     
                  
                        b)
                     
                     
                        paplašinātas dokumentācijas paketes, kas vajadzīgas saskaņā ar Regulas (ES) 2018/858 II pielikumā uzskaitītajiem normatīvajiem aktiem, arī informāciju par AES saskaņā ar Regulas (ES) 2017/1151 I pielikuma 3.a papildinājumu un Komisijas Regulas (ES) Nr. 582/2011 (4) I pielikuma 11. papildinājumu;
                     
                  
                        c)
                     
                     
                        Regulas (ES) 2017/1151 II pielikuma 5.9. punktā aprakstīto transportlīdzekļu emisiju testēšanas pārredzamības paketi;
                     
                  
                        d)
                     
                     
                        katra testējamā transportlīdzekļa atbilstības sertifikāta kopiju;
                     
                  
                        e)
                     
                     
                        visu pārējo būtisko tehnisko informāciju, kas vajadzīga testu veikšanai.
                     
                  
         
            6. pants
            Prasības trešām personām pierādīt savas likumīgās intereses un izmantot adekvātas testēšanas iekārtas
            
               1.   Lai saskaņā ar Regulas (ES) 2018/858 13. panta 10. punktu pierādītu savas likumīgās intereses sabiedriskās drošības vai vides aizsardzības jomā, trešās personas izpilda šādas prasības:
               
                           a)
                        
                        
                           tās ir fiziska persona, vai arī juridiska persona, kas izveidota saskaņā ar kādas dalībvalsts tiesību aktiem;
                        
                     
                           b)
                        
                        
                           tās ir nevalstiskas un bezpeļņas organizācijas;
                        
                     
                           c)
                        
                        
                           tās nav iesaistītas tipa apstiprināšanas aspektos vai kāda(-s) transportlīdzekļa, sistēmas, sastāvdaļas vai atsevišķas tehniskas vienības konstruēšanā, ražošanā, piegādē vai tehniskajā apkopē;
                        
                     
                           d)
                        
                        
                           tās iesniedz deklarāciju par to, ka attiecībā uz komercnoslēpumu aizsardzību un personas datu saglabāšanu ievēro konfidencialitāti un ka attiecībā uz visu ražotāju sniegto informāciju, arī attiecībā uz ES tipa apstiprinājuma sertifikātu un tā pielikumiem, kā arī datiem, kas darīti pieejami saskaņā ar 5. pantu, to darbinieki ievēro dienesta noslēpumu;
                        
                     
                           e)
                        
                        
                           tās pierāda, ka saskaņā ar šā panta 2. punkta prasībām izmanto adekvātas testēšanas iekārtas.
                        
                     
            
               2.   Lai pierādītu, ka atbilstības pārbaužu un testu veikšanai trešās personas izmanto adekvātas testēšanas iekārtas, šīm iekārtām jāatbilst šādām prasībām:
               
                           a)
                        
                        
                           tās netiek izmantotas tāda transportlīdzekļa, sistēmas, sastāvdaļas vai atsevišķas tehniskas vienības konstruēšanā, ražošanā, piegādē vai tehniskajā apkopē, ko tās novērtē, testē vai pārbauda;
                        
                     
                           b)
                        
                        
                           tās ir akreditētas saskaņā ar prasībām, kas noteiktas standartā EN ISO/IEC 17025:2017 par testēšanas un kalibrēšanas laboratoriju kompetences vispārīgajām prasībām, un minētās akreditācijas tvērumā ir testi, ko tās veic saskaņā ar Regulas (ES) 2018/858 II pielikumā uzskaitītajiem normatīvajiem aktiem;
                        
                     
                           c)
                        
                        
                           tās ir akreditētas saskaņā ar standarta EN ISO/IEC 17020:2012 prasībām attiecībā uz dažāda veida pārbaudes struktūru darbību vispārīgajiem kritērijiem vai arī akreditācijas mērķis saskaņā ar EN ISO/IEC 17025:2017 ir paplašināts, lai aptvertu pārbaudes procedūru;
                        
                     
                           d)
                        
                        
                           par tām ir iesniegta deklarācija, kas apliecina: attiecībā uz komercnoslēpumu aizsardzību un personas datu saglabāšanu tiek ievērota konfidencialitāte un attiecībā uz visu ražotāju sniegto informāciju, arī attiecībā uz ES tipa apstiprinājuma sertifikātu un tā pielikumiem, kā arī datiem, kas darīti pieejami saskaņā ar 5. pantu, to darbinieki ievēro dienesta noslēpumu.
                        
                     
         
         
            7. pants
            Stāšanās spēkā un piemērošana
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 7. februārī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 151, 14.6.2018., 1. lpp.
         
         
            (2)  Komisijas Īstenošanas regula (ES) 2020/683 (2020. gada 15. aprīlis), ar ko īsteno Eiropas Parlamenta un Padomes Regulu (ES) 2018/858 attiecībā uz administratīvajām prasībām par mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanu un tirgus uzraudzību (OV L 163, 26.5.2020., 1. lpp.).
         
            (3)  Komisijas Regula (ES) 2017/1151 (2017. gada 1. jūnijs), ar ko papildina Eiropas Parlamenta un Padomes Regulu (EK) Nr. 715/2007 par tipa apstiprinājumu mehāniskiem transportlīdzekļiem attiecībā uz emisijām no vieglajiem pasažieru un komerciālajiem transportlīdzekļiem (“Euro 5” un “Euro 6”) un par piekļuvi transportlīdzekļa remonta un tehniskās apkopes informācijai, groza Eiropas Parlamenta un Padomes Direktīvu 2007/46/EK, Komisijas Regulu (EK) Nr. 692/2008 un Komisijas Regulu (ES) Nr. 1230/2012 un atceļ Komisijas Regulu (EK) Nr. 692/2008 (OV L 175, 7.7.2017., 1. lpp.).
         
            (4)  Komisijas Regula (ES) Nr. 582/2011 (2011. gada 25. maijs), ar ko īsteno un groza Eiropas Parlamenta un Padomes Regulu (EK) Nr. 595/2009 attiecībā uz lielas celtspējas/kravnesības transportlīdzekļu radītām emisijām (Euro VI) un groza Eiropas Parlamenta un Padomes Direktīvas 2007/46/EK I un III pielikumu (OV L 167, 25.6.2011., 1. lpp.).
      
      
         
            I PIELIKUMS
            Plānoto tirgus uzraudzības kontroļu visaptverošā pārskata formāts
            (dalībvalsts aizpilda un Forumam iesniedz ne vēlāk kā 1. martā)
            Dalībvalsts: …
            Tirgus uzraudzības iestādes nosaukums: …
            Persona kontaktiem ar iestādi (vārds, uzvārds, e-pasts un tālruņa numurs): …
            Aptvertais laikposms: DD.MM.GGGG.– DD.MM.GGGG.
            
                        Dalībvalsts (1):
                     
                     
                        Marka (2):
                     
                     
                        Komercnosaukums (3):
                     
                     
                        Variants/versija (4)
                        
                     
                     
                        Transportlīdzekļa kategorija (5) vai sistēma, sastāvdaļa un atsevišķā tehniskā vienība:
                     
                     
                        Normatīvais(-ie) akts(-i) (6):
                     
                     
                        Temats(-i) (7):
                     
                     
                        Dokumentu pārbaudes / laboratoriskie testi / testi uz ceļa:
                     
                     
                        Plānotais sākumperiods:
                     
                     
                        Piezīmes:
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
               (1)  Tipa apstiprinājumu izsniegušās dalībvalsts pazīšanas numurs, kas norādīts Regulas (ES) 2020/683 IV pielikuma 2.1. punkta tabulā.
            
               (2)  Ražotāja tirdzniecības nosaukums, kas sniegts transportlīdzekļa kopējā ES tipa apstiprinājuma sertifikāta 0.1. punktā.
            
               (3)  Komercnosaukums, kas sniegts transportlīdzekļa kopējā ES tipa apstiprinājuma sertifikāta 0.2.1. punktā.
            
               (4)  Attiecīgā gadījumā.
            
               (5)  Transportlīdzekļa kategorija (piem., M1, N1).
            
               (6)  Piemērojamie normatīvie akti, kas uzskaitīti Regulas (ES) 2018/858 II pielikumā.
            
               (7)  Regulas (ES) 2018/858 II pielikumā uzskaitītā(-o) piemērojamā(-o) normatīvā(-o) akta(-u) temats(-i).
         
      
      
         
            II PIELIKUMS
            Atbilstības verifikācijas pārbaudēs gūto konstatējumu ziņojuma formāts
            (jāaizpilda attiecīgajai dalībvalstij un Forumam jāiesniedz līdz tā gada 30. septembrim, kas ir pēc attiecīgā divu gadu perioda beigām)
            
                        
                                    
                                       1.
                                    
                                 
                                 
                                    Informācija
                                 
                              
                  
                        Dalībvalsts: …
                        Tirgus uzraudzības iestādes nosaukums: …
                        Aptvertais periods: DD.MM.GGGG.– DD.MM.GGGG.
                     
                  
                        
                                    
                                       2.
                                    
                                 
                                 
                                    
                                       Vispārīgas piezīmes: (tirgus uzraudzības organizācija un infrastruktūra)
                                 
                              
                  
                        
                                    —
                                 
                                 
                                    par šo nozari atbildīgā ministrija,
                                 
                              
                                    —
                                 
                                 
                                    kompetentās tirgus uzraudzības iestādes nosaukums un kontaktinformācija
                                    (tās adrese; ieskaitot elektronisko adresi (e-pasts) un attiecīgās atbildības jomas),
                                 
                              
                                    —
                                 
                                 
                                    automobiļu tirgus uzraudzības darbinieku skaits,
                                 
                              
                                    —
                                 
                                 
                                    testēšanas resursi (pašu vai ārēja laboratorija),
                                 
                              
                                    —
                                 
                                 
                                    precizējums par to, kā tiek nodrošināts, ka tirgus uzraudzības iestādes savus pienākumus īsteno neatkarīgi un objektīvi,
                                 
                              
                                    —
                                 
                                 
                                    …
                                 
                              
                  
                        
                                    
                                       3.
                                    
                                 
                                 
                                    Dalībvalstu skaidrojums par saviem ieviestajiem riska novērtēšanas principiem:
                                 
                              
                  
                        
                                    —
                                 
                                 
                                    īss skaidrojums par noteiktajiem riska novērtēšanas principiem,
                                 
                              
                                    —
                                 
                                 
                                    pārskats par riska novērtējumā izmantotajiem kritērijiem,
                                 
                              
                                    —
                                 
                                 
                                    paskaidrojums par darbību faktisko koordināciju starp valstu iestādēm,
                                 
                              
                                    —
                                 
                                 
                                    …
                                 
                              
                  
                        
                                    
                                       4.
                                    
                                 
                                 
                                    Pārskats par iepriekšējā plānošanas periodā veiktajām darbībām:
                                 
                              
                  
                        
                                    —
                                 
                                 
                                    pa gadiem: veikto tirgus uzraudzības kontroļu kopējais skaits,
                                 
                              
                                    —
                                 
                                 
                                    pa gadiem un pa transportlīdzekļa tipiem konstatēto neatbilstību skaits,
                                 
                              
                                    —
                                 
                                 
                                    pa gadiem: konkrēta informācija par konstatētajām neatbilstībām (piemērojamie tiesību akti/priekšmets) un konstatētās neatbilstību tendences,
                                 
                              
                                    —
                                 
                                 
                                    pa gadiem: sākto koriģējošo un ierobežojošo pasākumu skaits attiecībā uz konstatētajām neatbilstībām,
                                 
                              
                                    —
                                 
                                 
                                    pa gadiem un pa tiesību aktiem: dalībvalstu piemēroto sodu skaits un naudas summa,
                                 
                              
                                    —
                                 
                                 
                                    …
                                 
                              
                  
                        
                                    
                                       5.
                                    
                                 
                                 
                                    Konstatējumi/analīzes:
                                 
                              
                  
                        
                                    —
                                 
                                 
                                    tirgus uzraudzības iestādes stiprās un vājās puses (iekšējā – mikrolīmenī),
                                 
                              
                                    —
                                 
                                 
                                    iespējas un draudi (ārējā – mezo un makrolīmenī), pamatojoties uz tirgus uzraudzības kontroļu konstatējumiem un atklātajām neatbilstībām,
                                 
                              
                                    —
                                 
                                 
                                    gūtās atziņas (iekšējā – mikrolīmenī),
                                 
                              
                                    —
                                 
                                 
                                    gūtās atziņas (ārējā – mezo un makrolīmenī),
                                 
                              
                  
                        
                                    
                                       6.
                                    
                                 
                                 
                                    Pasākumi un darbības:
                                 
                              
                  
                        
                                    —
                                 
                                 
                                    iekšējie (mikrolīmeņa) pasākumi un darbības, kas plānoti nākamajiem 2 gadiem,
                                 
                              
                                    —
                                 
                                 
                                    ārējie (mezo un makrolīmeņa) pasākumi un darbības, kas plānoti nākamajiem 2 gadiem,
                                 
                              
                                    —
                                 
                                 
                                    …
                                 
                              
                  
                        
                                    
                                       7.
                                    
                                 
                                 
                                    Piezīmes: